CELEX: 31983R0050
Language: el
Date: 1983-01-10 00:00:00
Title: Κανονισμός (ΕΟΚ) αριθ. 50/83 της Επιτροπής της 10ης Ιανουαρίου 1983 περί αναστολής του εκ των προτέρων καθορισμού των νομισματικών εξισωτικών ποσών που εφαρμόζονται στην Ελλάδα

Avis juridique important

|

31983R0050

Κανονισμός (ΕΟΚ) αριθ. 50/83 της Επιτροπής της 10ης Ιανουαρίου 1983 περί αναστολής του εκ των προτέρων καθορισμού των νομισματικών εξισωτικών ποσών που εφαρμόζονται στην Ελλάδα  

Επίσημη Εφημερίδα αριθ. L 008 της 11/01/1983 σ. 0009 - 0009

***** ΚΑΝΟΝΙΣΜΟΣ (ΕΟΚ) αριθ. 50/83 ΤΗΣ ΕΠΙΤΡΟΠΗΣ  της 10ης Ιανουαρίου 1983  περί αναστολής του εκ των προτέρων καθορισμού των νομισματικών εξισωτικών ποσών που εφαρμόζονται στην Ελλάδα  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 914/71 του Συμβουλίου της 12ης Μαΐου 1971 περί ορισμένων μέτρων συγκυριακής πολιτικής που πρέπει να ληφθούν στο γεωργικό τομέα σαν συνέπεια της προσωρινής διευρύνσεως των περιθωρίων διακυμάνσεως των νομισμάτων ορισμένων Κρατών μελών (1), όπως τροποποιήθηκε τελευταία από τον κανονισμό (ΕΟΚ) αριθ. 3439/82 (2),  τον κανονισμό (ΕΟΚ) αριθ. 1160/82 της Επιτροπής της 14ης Μαΐου 1982 περί καθιερώσεως του εκ των προτέρων καθορισμού των νομισματικών εξισωτικών ποσών (3), και ιδίως το άρθρο 9 παράγραφος 2,  Εκτιμώντας:  ότι, με ισχύ από τις 10 Ιανουαρίου 1983, τροποποιήθηκε η τιμή συναλλάγματος της ελληνικής δραχμής· ότι μέχρι τη λήψη αποφάσεως για τα μέτρα που πρέπει να ληφθούν στο γεωργικό τομέα σαν συνέπεια αυτής της αποφάσεως πρέπει, για να αποφευχθεί κάθε κερδοσκοπία, να ανασταλεί ο εκ των προτέρων καθορισμός των ποσών, σύμφωνα με το άρθρο 9 παράγραφος 2 του κανονισμού (ΕΟΚ) αριθ. 1160/82 για την Ελλάδα,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Αναστέλλεται από τις 11 Ιανουαρίου 1983 ο εκ των προτέρων καθορισμός των νομισματικών εξισωτικών ποσών που εφαρμόζονται στην Ελλάδα.  Άρθρο 2  Ο παρών κανονισμός αρχίζει να ισχύει στις 11 Ιανουαρίου 1983.  Εφαρμόζεται μέχρι τις 13 Ιανουαρίου 1983.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 10 Ιανουαρίου 1983.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 106 της 12. 5. 1971 σ. 1.  (2) ΕΕ αριθ. L 362 της 23. 12. 1982, σ. 4.  (3) ΕΕ αριθ. L 134 της 15. 5. 1982, σ. 22.